Bosvaderlandswilg kan ligte ryp weerstaan en is matig droogtebestand. Dit is 'n bladwisselende boom en groei redelik vinnig. Die boom se blare het 'n groen glans en voel effens leeragtig. Combretum kraussii se nuwe blare het somtyds 'n witterige skynsel. Die boom vertoon rooi en rooibruin herfskleure wat dit besonder mooi maak. Ongelukkig kruis Bosvaderlandswilg met Riviervaderlandswilg en mens kry dikwels hierdie hibrieds in die handel. As u 'n opregte krausii wil hê, koop die boom by 'n betroubare kweker/kwekery. Combretum kraussii het nie 'n baie aggressiewe wortelstelsel nie.